CELEX: 32010R1070
Language: bg
Date: 2010-11-22 00:00:00
Title: Регламент (ЕС) № 1070/2010 на Комисията от 22 ноември 2010 година за изменение на Директива 2008/38/ЕО за добавяне в списъка на предназначенията подпомагането на метаболизма на ставите при остеоартроза при кучета и котки като специфична хранителна цел  Текст от значение за ЕИП

23.11.2010   
            
            
               BG
            
            
               Официален вестник на Европейския съюз
            
            
               L 306/42
            
         РЕГЛАМЕНТ (ЕС) № 1070/2010 НА КОМИСИЯТА
   от 22 ноември 2010 година
   за изменение на Директива 2008/38/ЕО за добавяне в списъка на предназначенията подпомагането на метаболизма на ставите при остеоартроза при кучета и котки като специфична хранителна цел
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 767/2009 на Европейския парламент и на Съвета от 13 юли 2009 г. относно пускането на пазара и употребата на фуражи, за изменение на Регламент (ЕО) № 1831/2003 на Европейския парламент и на Съвета, за отмяна на Директива 79/373/ЕИО на Съвета, Директива 80/511/ЕИО на Комисията, директиви 82/471/ЕИО, 83/228/ЕИО, 93/74/ЕИО, 93/113/ЕО и 96/25/ЕО на Съвета, както и на Решение 2004/217/ЕО на Комисията (1), и по-специално член 10, параграф 5 от него,
   като има предвид, че:
   
               (1)
            
            
               В съответствие с член 10 от Регламент (ЕО) № 767/2009 Комисията получи заявление за добавяне на специфичната хранителна цел „подпомагане на ставната функция при остеоартроза“ при кучета и котки в списъка на предназначенията на фуражите със специфични хранителни цели в част Б на приложение I към Директива 2008/38/ЕО на Комисията от 5 март 2008 г. за съставяне на списък на предназначенията на фуражите със специфични хранителни цели (2). Комисията предостави на държавите-членки заявлението, включително досието.
            
         
               (2)
            
            
               Включеното към заявлението досие показва, че специфичният състав на фуража изпълнява конкретната специфична хранителна цел и няма неблагоприятно въздействие върху здравето на животните, човешкото здраве, околната среда или хуманното отношение към животните. Следователно заявлението е валидно и специфична хранителна цел „подпомагане на метаболизма на ставите при остеоартроза“ при кучета и котки следва да бъде добавена към списъка на предназначенията.
            
         
               (3)
            
            
               Поради тази причина Директива 2008/38/ЕО следва да бъде съответно изменена.
            
         
               (4)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните и срещу тях не изказаха възражения нито Европейският парламент, нито Съветът,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Директива 2008/38/ЕО се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 22 ноември 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 229, 1.9.2009 г., стр. 1.
   
      (2)  ОВ L 62, 6.3.2008 г., стр. 9.
   
      ПРИЛОЖЕНИЕ
      В част Б от приложение I към Директива 2008/38/ЕО, между редовете за специфичните предназначения на храната — „Подпомагане на кожната функция при дерматози и обезкосмяване“ и „Намаляване на риска от родилна треска“, се добавя следният ред:
      
         
                     Специфично предназначение на храната
                  
                  
                     Основни хранителни характеристики
                  
                  
                     Вид или категория на животните
                  
                  
                     Декларирани данни на етикета
                  
                  
                     Препоръчителна продължителност на употреба
                  
                  
                     Други указания
                  
               
                     „Подпомагане на метаболизма на ставите при остеоартроза
                  
                  
                     Кучета:
                     
                                  
                              
                              
                                 Минимално съдържание на сухо вещество от общото съдържание на омега-3 мастни киселини е 3,3 % и 0,38 % от ейкозапентаенова киселина (EPA).
                              
                           
                                  
                              
                              
                                 Подходящо съдържание на витамин Е.
                              
                           Котки:
                     
                                  
                              
                              
                                 Минимално съдържание на сухо вещество от общото съдържание на омега-3 мастни киселини е 1,2 % и 0,28 % от докозахексанова киселина (DHA).
                              
                           
                                  
                              
                              
                                 Повишени нива на метионин и манган.
                              
                           
                                  
                              
                              
                                 Подходящо съдържание на витамин Е.
                              
                           
                  
                     Кучета и котки
                  
                  
                     Кучета:
                     
                                 —
                              
                              
                                 Общо съдържание на омега-3 мастни киселини
                              
                           
                                 —
                              
                              
                                 Общо съдържание на EPA
                              
                           
                                 —
                              
                              
                                 Общо съдържание на витамин Е
                              
                           Котки:
                     
                                 —
                              
                              
                                 Общо съдържание на омега-3 мастни киселини
                              
                           
                                 —
                              
                              
                                 Общо съдържание на DHA
                              
                           
                                 —
                              
                              
                                 Общо съдържание на метионин
                              
                           
                                 —
                              
                              
                                 Общо съдържание на манган
                              
                           
                                 —
                              
                              
                                 Общо съдържание на витамин Е
                              
                           
                  
                     Първоначално до три месеца
                  
                  
                     Препоръчва се мнението на ветеринарен лекар-хирург преди употреба или преди удължаване продължителността на употреба.“